CELEX: 62012TN0072
Language: da
Date: 2012-02-17 00:00:00
Title: Sag T-72/12: Sag anlagt den 17. februar 2012 — Bank Mellat mod Rådet

14.4.2012   
            
            
               DA
            
            
               Den Europæiske Unions Tidende
            
            
               C 109/28
            
         Sag anlagt den 17. februar 2012 — Bank Mellat mod Rådet
   (Sag T-72/12)
   2012/C 109/58
   Processprog: engelsk
   
      Parter
   
   
      Sagsøger: Bank Mellat (Teheran, Iran) (ved solicitors S. Zaiwalla, P. Reddy og F. Zaiwalla, M. Brindle, QC, og barrister R. Blakeley)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/783/FUSP (1) og Rådets gennemførelsesforordning (EF) nr. 1245/2011 (2) annulleres, for så vidt som de vedrører sagsøgeren.
            
         
               —
            
            
               Det fastslås, at artikel 19, stk. 1, litra b), og artikel 20, stk. 1, litra b), i Rådets afgørelse 2010/413/FUSP (3) og artikel 16, stk. 2, i Rådets forordning (EF) nr. 961/2010 (4) ikke finder anvendelse på sagsøgeren.
            
         
               —
            
            
               Det fastslås, at artikel 60, stk. 2, i statutten for Den Europæiske Unions Domstol ikke finder anvendelse på annullationen af sagsøgerens optagelse på listen.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren gjort fire anbringender gældende.
   
               1)
            
            
               Med det første anbringende har sagsøgeren gjort gældende, at de væsentlige kriterier for optagelse på listen i medfør af Rådets afgørelse 2010/413/FUSP og Rådets forordning (EU) nr. 961/2010 ikke er opfyldt for så vidt angår sagsøgeren, og/eller at sagsøgte under den fornyede vurdering af sagsøgerens optagelse på listen anlagde et åbenbart urigtigt skøn ved vurderingen af, om disse kriterier var opfyldt.
            
         
               2)
            
            
               Med det andet anbringende har sagsøgeren gjort gældende, at sagsøgerens fortsatte optagelse på listen er i strid med sagsøgerens ejendomsrettigheder og med proportionalitetsprincippet.
            
         
               3)
            
            
               Med det tredje anbringende har sagsøgeren gjort gældende, at sagsøgte med opretholdelsen af sagsøgerens optagelse på listen har tilsidesat de proceduremæssige krav: (i) om at give en tilstrækkelig begrundelse, og (ii) om at overholde retten til forsvar og retten til en effektiv domstolsbeskyttelse.
            
         
               4)
            
            
               Med det fjerde anbringende har sagsøgeren gjort gældende, at for så vidt som sagsøgeren gives medhold i sit søgsmål i sag T-496/10, Bank Mellat mod Rådet, skal sagsøgeren ligeledes gives medhold i dette søgsmål.
            
         
      (1)  Rådets afgørelse 2011/783/FUSP af 1.12.2011 om ændring af afgørelse 2010/413/FUSP om restriktive foranstaltninger over for Iran (EUT L 319, s. 71).
   
      (2)  Rådets gennemførelsesforordning (EU) nr. 1245/2011 af 1.12.2011 om gennemførelse af forordning (EU) nr. 961/2010 om restriktive foranstaltninger over for Iran (EUT L 319, s. 11).
   
      (3)  Rådets afgørelse af 26.7.2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195, s. 39).
   
      (4)  Rådets forordning (EU) nr. 961/2010 af 25.10.2010 om restriktive foranstaltninger over for Iran og om ophævelse af forordning (EF) nr. 423/2007 (EUT L 281, s. 1).